cyanic-selkie/wikianc huggingface dataset:
Ramsøy
Ramsøy idrettslag
Ramsøy I.L. ble stiftet 9. juli 1961, og har i dag ca. 100 aktive medlemmer, fordelt på aldersbestemte fotballag og seniorlag i 7. divisjon. Klubben anla grusbane i 1996, en bane som ble utvidet og omgjort til kunstgressbane for syverlag i 2014, ved hjelp av tippemidler og omfattende dugnadsarbeid. Den offisielle åpningen fant sted 9. mai 2015, og ble foretatt av daværende ordfører i Askøy kommune, Siv Høgtun. Askøyværingen rapporterte om "jubel på Ramsøy under baneåpning". Banen har fått navnet «Ramsøy idrettspark», og har gjort det mulig å drive aldersbestemt fotball på øyen, noe man ikke har hatt tidligere. I april 2017 arrangerte man også tidenes første fotballcup for aldersbestemte lag på Ramsøy. Idrettslaget eier dessuten Ramsøy grendahus, den såkalte «"Barakken», som ble bygget av tyskerne under krigen og brukt som offisersmesse. Grendahuset er blitt vesentlig oppgradert de siste årene, og brukes i dag både til konserter/arrangementer for voksne, og til ulike aktiviteter for barn og unge. Det er også mulig å leie grendahuset til private arrangementer.
The Abyss
Abyss (originaltittel: The Abyss) er en amerikansk science fiction- og eventyrfilm fra 1989 skrevet og regissert av James Cameron. Filmen handler om en gruppe amerikanske dykkere som leter etter en sunket atomubåt i Det karibiske hav. De arbeider under et tidspress siden et sovjetiske fartøy også leter etter ubåten. På havdypet opplever de ting som tyder på utenomjordisk aktivitet. Hovedrollene spilles av Ed Harris, Mary Elizabeth Mastrantonio og Michael Biehn.
The Abyss ble forholdsvis godt mottatt av kritikerne og ble en moderat publikumssuksess. Den vant en Oscar i klassen beste spesialeffekter og en Saturn Award for beste regi.
Filmen var svært krevende å lage på grunn av alle undervanns-scenene.
Handling
I 1994 synker en amerikansk atomubåt i nærheten av en borerigg i det karibiske hav etter et merkelig sammentreff med et ukjent fenomen. En gruppe oljerigg-arbeidere blir engasjert for å plukke opp overlevende fra vraket. Rigg-sjefens kone, som har konstruert den undersjøiske oljeriggen som brukes i letearbeidet, ankommer også katastrofeområdet. Plattformarbeiderne får forsterkning av eksperter fra den amerikanske marine og sammen skal de forsøke å berge og sikre atomstridshodene som finnes ombord. I dypet finner letemannskapet flere forulykkede fra havariet, men observerer også en merkelig selvlysende gjenstand som ingen har sett maken til. Etterhvert som de opplever flere mysterier på havbunnen begynner de å mistenke at atomubåten ble sunket av utenomjordisk krefter. Men for å kunne oppnå kontakt med disse vesenene må de gå ned på svært dypt vann.
Økonomi og popularitet
Produksjonskostnadene er estimert til et beløp som strekker seg fra $43 millioner til $70 millioner.
Anmelderne
Filmen ble godt mottatt av kritikerne, noe som gjenspeiles i at den har fått 89 % på Rotten Tomatoes og 62 % på Metacritic. Anmelderne i Rolling Stone, Washington Post, San Francisco Chronicle og Entertainment Weekly var blant de mest positive, mens Los Angeles Times og Christian Science Monitor var blant de mest negative. Leonard Maltin gav den 3 av 4 stjerner.
Priser
Den vant en Oscar i klassen beste spesialeffekter og ble nominert i ytterligere tre kategorier (lys, foto og dekorasjon). Cameron vant en Saturn Award for beste regi.
Innspilling
En svært stor andel av filmen foregår under vann. Både skuespillere og filmcrew drev med dykking på Caymanøyene i en uke før innspillingen startet. Optakene ble gjort sommeren og høsten 1988.
Mye av undervannsscenene ble gjort i reaktorhallen til det uferdige kjernekraftverket Cherokee Nuclear Power Plant i North Carolina. Andre scener ble gjort i en underjordisk innsjø i Bonne Terre, Missouri. Filmen hadde mange spesialeffekter, blant annet den kjente "vannorm"-scenen best. Undervannsscenene ble gjort av Al Giddings, som tidligere hadde hatt gjort fotoarbeide på Dypet (1977).
Lengre versjon
En versjon på 2 timer og 51 minutter er også utgitt på video. De ekstra 25 minuttene inneholder mye av spenningen mellom USA og Sovjetunionen og setter dermed filmen inn i en sterkere politisk kontekst. Langversjonen avdekker også mer av det som skjer på slutten og hvilken hensikt de utenomjordiske har. Dette ble kuttet vekk i kinoversjonen etter press fra filmselskapet.
Annet
En soundtrack ble lansert like etter at filmen hadde premiere i USA.
Absolute VG-lista 1982
Absolute VG-lista 1982 er et samlealbum som inneholder flere av de største hit-låtene i musikkåret 1982.
Albumet kom ut 19. november 2007.
Vitenskapsåret 1916
Vitenskapsåret 1916 er en oversikt over hendelser, prisvinnere, fødte og avdøde personer med tilknytning til vitenskap i 1916.
Fødsler
for oppdagelsen av den doble spiralen i DNAs oppbygning ||align=center|87 ||align=center|2004 ||
Dødsfall
|| oppfinner av maskingeværet ||align=center| ||align=center|1840 ||
Manilabukten
Manilabukten er en bukt som skaper utmerkede havneforhold i det sentrale Luzon, Filippinenes største øy. I bukten ligger Manilas havn. Bukten er på sitt smaleste der den møter Sør-Kina-havet i vest; kun 19 km bred. På det bredeste er den 48 km. Mariveles, i provinsen Bataan, har en liten havn ved nordsiden av buktens munning. På sørsiden, en del lenger inne, er det kloformede Sangley Point, der den tidligere Cavite Naval Base lå.
Bukten er omgitt av vulkaner på alle kanter, de fleste av dem døde eller sovende. Bataanhalvøya ligger i nordvest, og i sør er provinsen Cavite.
I buktens munning er det flere små øyer. Den største er Corregidor, som ligger tre kilometer fra Mariveles på Bataan, og som sammen med øya Caballo, deler munningen til bukten i en nordlig og en sørlig seilingskanal. Corregidor var tungt befestet av amerikanerne da annen verdenskrig brøt ut i Stillehavet. I sørkanalen er øya El Fraile, og noe lenger ute og mot sør er øya Carabao. El Fraile med sine 16 000 m² har ruiner etter det amerikanskbygde Fort Drum, et øyfort som skulle forsvare sørkanalen.
I sør og nord er det en rekke mindre havner. På Bataan er den filippinske hovedhavnen for oljeimport, i Orion.
Det pågikk viktige krigshandlinger i bukten i 1898 og 1942.
Menuett
Menuett er en gammel, fransk, langsom pardans i 3/4 takt fra 1600-tallet. Betegnelsen kan også henvise til musikken for denne dansen. Den danses med langsomme, små steg (pas menus), derav navnet, menuett, fra fransk menu, «liten», på grunn av de små dansetrinnene. Ordet ble overtatt fra italienske minuetto, igjen avledet fra latinske minutus, «liten». Den gikk i 6/8 takt i barokkens tid, som hos Händel, Purcell og andre, men på midten av 1700-tallet ble dette om til 3/4 takt og betegnes som valsens forgjenger.
Historie
Menuetten har sitt opphav i en fransk folkedans, branle, som ble danset over hele Frankrike fra senmiddelalderen av, eller tidlig på 1500-tallet. Den ble danset av par i enten i linje eller i sirkel. Betegnelsen viser til både musikken og til de karakteristiske stegene i dansen. Noen av disse formene var i 3/4-takt. Den mest kjente varianten var Branle de Poitou, som med tiden ble kjent under navnet menuett. Dansen ble lansert i Paris omkring 1660 da Ludvig XIV av Frankrike (Solkongen) bygget opp sin kongelige ballett. Fra slutten av 1600-tallet ble menuetten fast innslag i dansesuiten, gjerne som siste eller nest siste nummer. At den plasseres så sent i danserekka sier noe om alderen på dansen i forhold til de andre. Menuetten var svært populær, og fortsatte fra dansesuiten over i sonate og symfoni.
Menuetten har i utgangspunktet ikke opptakt, og spilles i et rolig tempo. I wienerklassisismen høres derimot ofte at Haydn og Mozart lar sine symfoni-menuetter begynne med opptakt, og at de går raskere enn menuettene fra 1600-tallet. Danserytmen og føringen i disse menuettene minner dermed mer om vals eller folkedansen ländler som var svært populære i Østerrike opp mot 1800. Menuetten var dermed blitt en anakronisme, og Haydn kunne ofte gå over til å kalle tredjesatsen sin en scherzo.
Løno
Løno er en privateid, ubebodd øy som ligger vest for Sotra i Fjell kommune i Hordaland. Den har ett hus som kan leies, og noen naust. Øyen er åpen for friluftsaktiviteter. Den besøkes av og til om sommeren for bading og tur.
Området rundt øyen er åpent og værhardt og det krevest godt vær for å nå ut til friluftsområdet. Om man bruker noen dager på Løno, må man vere forberedt på at været kan endre seg fort slik at det kan bli vanskelig å ta seg tilbake til fastlandet. Friluftsrådet eier et eldre bolighus og to naust på øyen. Det er god havn i Lønøyvågen, med egen kai. På Løno er det sau på beite hele året. Det var fast bosetning på Løno fra 1845 til 1951, med syv bolighus og seks gårdsbruk. Løno hadde egen skole og øyen var selvforsynt med poteter grønnsaker og for til dyrene. Fiske og sjøfart var hovednæringen. Søndre del av øyen er sjøfuglreservat. Ferdselsforbudet er foreløpig ikke håndhevet i den delen av reservatet som ligger på hovedøyen. Det hekker fugl også på holmene utenfor Løno.
Bjørnstjerne Bjørnsons plass
Bjørnstjerne Bjørnsons plass ligger i:
Bradley Emmerson
Bradley «Brad» Emmerson (født 16. desember 1985) er en kjelkehockeyspiller fra USA.
Bjørnstjerne Bjørnsons plass
Ellers finnes gater og veger med Bjørnson i navnet i:
Bradley Emmerson
Han deltok i de paralympiske vinterlekene 2010 i Vancouver, der USA vant gull. De slo Japan 2-0 i finalen.
Gerry Geran
George «Gerry» Pierce Geran  (født 3. august 1896 i Holyoke i Massachusetts, død 8. september 1981 i Brooklyn i New York) var en amerikansk ishockeyspiller som deltok i de olympiske leker 1920 i Antwerpen.
Geran vant en olympisk sølvmedalje i ishockey under sommer-OL 1920 i Antwerpen. Han var med på det amerikanske laget som kom på andreplass i ishockeyturneringen bak Canada. USA spilte fire kamper i turneringen, i første kampen beseiret de Sveits med 29-0 og i neste kamp tapte de 0-2 til Canada. Canada vant siden gullfinalen. USA fikk sølv via seier mot Sverige med 7-0 og 16-0 over Tsjekkoslovakia. Ishockeyturneringen i Antwerpen var også det første verdensmesterskapet i ishockey.
Arvid Sletta
Arvid Inge Sletta (født 21. januar 1960) er en norsk musiker fra Frøya.
Easy Riders
Sammen med brødrene Reidar og Øyvind spilte han gitar i bandet Easy Riders på midten av 1980-tallet. Bandet ga ut singelen «Call Me Tonight»/«You Drink Too Much» i 1988. Albumene Brilliant Kind Of Works (1988) og In Love (1990) utkom på kassett. Ei tid etter dette ble Easy Riders oppløst.
Soloartist
Arvid Sletta begynte som soloartist i 1990 med albumet Statement. Ifølge Norsk pop- og rockleksikon ble albumet «et ettertraktet samleobjekt, med stor kultstatus». Det samme ble understreket av Willy B i et tilbakeblikk på Easy Riders-singelen. Willy B kalte også Sletta «en legende innen norsk musikkliv» og la til at Statement ble omsatt for forholdsvis høye summer på bruktmarkedet. Erik Fossen uttalte om Statement til Vagant: «Arvid Sletta kan ikke synge, knapt spille gitar og mestrer så vidt engelsk. Det hindrer ham ikke i å sette sammen skisseaktige små låter basert på slitte vignetter fra rockesjangeren». Det ga «et fascinerende innblikk i en skaperglede og kjærlighet til musikk som mange såkalte popartister bare kan drømme om». Sven Ove Bakke, som tok med albumet i boka Norske klassikere, foreslo art brut som sjangerbetegnelse, og forklarte: «Det han lagde, og lager, er ingenting om ikke desperat villet: Artisten har en avsindig kjærlighet til det å spille musikk og alt som har med rock å gjøre».
I sin anmeldelse i Musikkavisen Backstage ga Willy B Credibility 5 stjerner med begrunnelser som blant annet: «dette er dønn ærlig og veldig personlig musikk», «forstår du ikke dette her, da har du ikke noe musikalsk hjerte. Dette er ei unik plate!» Credibility fikk et terningkast 1 av Hamar Arbeiderblad, mens Name fikk en omtale av Halden Arbeiderblad, hvor begge spurte seg om utgivelsene var seriøst ment. Materialet var «sørgelig dårlig», het det, men hadde også sjarm og «veldig høy underholdningsverdi». Name fikk både terningkast 1 og 3 samtidig i Sandefjords Blad, av en anmelder som tenkte seg at Sletta var «Norges fremste bluessanger» hvis «vi stripper blues for alt av teknikk, og kun sitter igjen med uttrykk for forpint sjel». Utgivelsen Name var «enda mindre gjennomarbeidet enn Statement», en utgivelse som ikke var mikset. Derfor var «det mest spennende det som Sletta har forestilt seg, men ikke spilt inn».
Flerhastighets-EU
Flerhastighets-EU er et konsept for integrasjonen i EU. Noen land går foran med tettere integrasjon, bl.a. med euroen og innen EUs felles utenriks- og sikkerhetspolitikk, mens andre land foreløpig bare deltar i noen av integrasjonsprogrammene.
Uttrykket har også være brukt om de landene som er mest integrert innenfor EU ved eventuell «flerhastighets-EU». Ideen om EU-integrasjon med flere hastigheter ble lansert av CSU/CDU i 1994 og tanken var at dette sterk utvidelse av EU på 1990-tallet ville være lettere på den måten.
Nova Bréscia
Nova Bréscia er en kommune i delstaten Rio Grande do Sul i sørregionen av Brasil.
Sealggajávri
Sealggajávri er en innsjø i Narvik kommune i Nordland.
Mali under Sommer-OL 1964
Mali under Sommer-OL 1964. To sportsutøvere fra Mali deltok i under Sommer-OL 1964 i Tokyo. Det var første gangen som Mali deltok i et OL, de vant ikke noen medaljer.
Radåsmyra idrettsanlegg
Radåsmyra idrettsanlegg ble anlagt i 1977 og befinner seg på Radåsen ved fylkesvei 17, to kilometer sør for Sandnessjøen sentrum i Alstahaug kommune. Idrettsanlegget har en gressbane på 65 x 100 meter samt friidrettsanlegg med kunststoffdekke og to garderober med tilhørende dusjfasiliteter.
Like ved det eksisterende idrettsanlegget ble en ny grusbane tatt i bruk 7. september, 2006. Totalkostnaden på denne grusbanen er på mellom 800 000 og 900 000 kroner.
Makrelstimen
Makrelstimen, populært kalt «Stimen», er en supporterklubb for 3.-divisjonslaget. Foreningen har eksistert siden 1996, og hadde i sesongen 2001 nesten 1500 medlemmer. Dagens leder heter Richard Frandsen.
Moose Goheen
Frank Xavier «Moose» Goheen (født 9. februar 1894 i White Bear Lake i Minnesota, død 13. november 1979 i White Bear Lake i Minnesota) var en amerikansk ishockeyspiller som deltok i de olympiske leker 1920 i Antwerpen.
Pedro Mendes
Pedro Mendes (født 26. februar 1979 i Guimarães) er en portugisisk profesjonell fotballspiller som spiller for den portugisiske fotballklubben Sporting CP. Han spiller midtbane, og er også en del av. Mendes har spilt for flere andre klubber i sin karriere, blant annet FC Porto og Rangers FC.
Moose Goheen
Goheen vant en olympisk sølvmedalje i ishockey under sommer-OL 1920 i Antwerpen. Han var med på det amerikanske laget som kom på andreplass i ishockeyturneringen bak Canada. USA spilte fire kamper i turneringen, i første kampen beseiret de Sveits med 29-0 og i neste kamp tapte de 0-2 til Canada. Canada vant siden gullfinalen. USA fikk sølv via seier mot Sverige med 7-0 og 16-0 over Tsjekkoslovakia. Ishockeyturneringen i Antwerpen var også det første verdensmesterskapet i ishockey.
Pedro Mendes
Han ble tatt ut til Fotball-VM 2010 i Sør-Afrika.
Rice County (Minnesota)
Rice County er et fylke i den amerikanske delstaten Minnesota. Det ligger i de sørøstlige delene av staten og grenser mot Dakota County i nordøst, Goodhue County i øst, Dodge County i sørøst, Steele County i sør, Waseca County i sørvest, Le Sueur County i vest og mot Scott County i nordvest.
Rice Countys totale areal er 1 337 km² hvorav 48 km² er vann. I 2000 hadde fylket 56 665 innbyggere og administrasjonssenteret ligger i byen Faribault som også er fylkets største by. Har en norsk søsterby Nerstrand, fra Nedstrand i Rogaland Norge
Fylket har fått sitt navn etter senator Henry Mower Rice.
Við lærum íslensku
Við lærum íslensku (norsk: Vi lærer islandsk) er ei lærebok i islandsk som ble utgitt av Ivar Orgland og Frederik Raastad. Forsøksutgaven kom i 1976 og ble utgitt av NKS-forlaget i Oslo.
Læreboka består av islandske tekster, islandske dikt – og sanger, blant annet den utdrag fra Håvamål. I tillegg inneholder boka islandsk grammatikk. Noen av diktene i boka er skrevet av Ivar Orgland, mens andre bare er gjendiktet/tolket og oversatt av Orgland enten til eller fra islandsk. Tolkningen av Håvamål er gjort av den norske filologen Ludvig Holm-Olsen. Gjennom boka får man også informasjon om islandsk samfunnsliv og historie. Læreboka gir også informasjon om lydlære og språkoppbyggning.
I tillegg til islandsk er boka skrevet dels på bokmål, dels på nynorsk. Boka viser også enkelte eksempler på norrønt.
Cam Ranh internasjonale lufthavn
Cam Ranh lufthavn er en flyplass som ligger i Cam Ranh, provins Khanh Hoa i Vietnam. Flyplassen ble offisielt åpnet 18. mai 2004 og kan betjene 1 500 000 passasjerer i året.
Ståle Busch
Han var medlem av Namsos kommunestyre og leder for FrPs kommunestyregruppe 1999–2011, medlem av Nord-Trøndelag fylkesting 1999–2007 og 2011–2015 og leder for FrPs fylkestingsgruppe 2011–2014. Han var formann i Namsos FrP 1998–2001 og politisk nestformann i Nord-Trøndelag FrP 1998–2000.
Busch seilte som matros i utenriksfart og arbeidet som yrkessjåfør før han utdannet seg til allmennlærer ved Høgskolen i Nord-Trøndelag. Han ble lærer ved Høknes barneskole i Namsos i 1994, undervisningsinspektør i 1996 og assisterende rektor i 1999. I 2006 ble han forvaltnings-, drifts- og vedlikeholdsleder i eiendomsavdelingen i Namsos kommune.
Operasjon Span
Operasjon Span var en villedningsoperasjon under andre verdenskrig i forbindelse med invasjonen av Sør-Frankrike i 1944 (Operasjon Dragoon).
Etter at Operasjon Dragoon var satt i verk nærmet landgangsfartøyer og andre amfibiefartøyer seg Korsika og den italienske vestkysten med retning for aktuelle landingssteder. De gikk ikke i land, det var bare en skinnmanøver for å lure tyske tropper til å tro de skulle gå i land. Dermed bandt de opp tyske styrker som ikke kunne sendes mot Sør-Frankrike, hvor allierte styrker etter hvert faktisk gikk i land.
Kirkeveien
Kirkeveien (Kyrkjevegen) finnes en rekke steder i Norge:
Fernando Namora
Fernando Gonçalves Namora (født 1919 i Condeixa-a-Nova, død 1989 i Lisboa) var en portugisisk forfatter, som var utdannet som lege. Namora skrev over 30 ny-realistiske romaner, men også lyrikk. Hans bøker er oversatt til 20 språk, også til norsk («Mannen som forsvant», Gyldendal 1985). Namora døde i Lisboa i 1989.
APOEL
APOEL (gresk: ΑΠΟΕΛ; Aθλητικός Ποδοσφαιρικός Όμιλος Eλλήνων Λευκωσίας, «Grekernes friidretts- og fotballklubb i Nikosia») er en kypriotisk idrettsklubb fra hovedstaden Nikosia. Fotballlaget er det mestvinnende i landet sammen med AC Omonia.
APOEL har vunnet 20 seriemesterskap, 19 cupmesterskap og 11 supercuper i de innenlandske turneringene.
APOELs beste resultater internasjonalt har blant annet vært i Mesterligaen 2009/2010, da de spilte i gruppespillet mot Chelsea FC, FC Porto og Atlético de Madrid, i andre runde av UEFA-cupen i 2002/2003 og i play-off-runden i Europaligaen i 2010-2011. I Mesterligaen 2011-12 sesongen slo APOEL ut Porto og Sjaktar Donetsk i gruppespillet og Lyon i åttendedelsfinalen, men ble slått i kvartfinalen av Real Madrid 8-2 sammenlagt
Foruten fotball, har klubben også avdelinger med basketball, volleyball, bordtennis og sykling.
Melody Gardot
Melody Gardot (født 2. februar 1985 i New Jersey) er en amerikansk jazzsanger og singer/songwriter.
Da Gardot var 19 år ble hun påkjørt av en bil mens hun var ute og syklet. Hun fikk blant annet skader i hodet og hoftepartiet. Under sykehustilværelsen skrev hun mange låter. Debutalbumet Worrisome Heart ble utgitt i 2006 på et uavhengig plateselskap og ble gjenutgitt i 2008 av Verve Records.
Gardots andre fullengder, My One and Only Thrill, ble utgitt 28. april 2009 og inneholdt blant annet hennes egen tolking av «Over the Rainbow» av Harold Arlen og Yip Harburg. To singler har blitt utgitt fra albumet, «Who Will Comfort Me» og «Baby I'm a Fool».
Mediodactylus aspratilis
Mediodactylus aspratilis er en gekko fra Zagrosfjellene i Iran.
Arten ble først beskrevet som Bunopus aspratilis. Golubev & Szczerbak opprettet i 1981 slekten Carinatogecko for denne arten, og den arten som nå kalles Mediodactylus heteropholis. Et kjennetegn for slekten er at skjellene har en tydelig kjøl (latin carina, kjøl). I 2010 ble begge artene flyttet til slekten Mediodactylus. Det er uklart om M. aspratilis er en gyldig art, eller et synonym for M. heteropholis.
Vi aner deg
Vi aner deg – Nye salmer og sanger er et musikkalbum med 18 ferske salmer og sanger til tekst av Eyvind Skeie og med musikk av Asbjørn Arntsen. Det kom ut i 2008 på Lynor og har en rekke forskjellige utøvere. Svært mange av dem er eller har vært knyttet til Universitetet i Agder sitt Institutt for musikk.
Nova Esperança do Sul
Nova Esperança do Sul er en kommune i delstaten Rio Grande do Sul i sørregionen av Brasil.
Svinesundsbrua
Svinesundsbrua er en motorveibro over sundet Svinesund på riksgrensen mellom Norge og Sverige. Brua eksisterer side om side med Gamle Svinesundsbrua.
Europavei 6 (E6) går over Svinesundsbrua og er en viktig vei for internasjonal trafikk mellom Sverige og Norge. Brua krysser grensen mellom Norge (Halden kommune i Viken fylke) og Sverige (Strömstad kommune i Västra Götalands län).
Historie
Svinesundsbrua ble åpnet i 2005 og kompletterer den eldre brua som ble åpnet i 1946. Innvielsen av den nye brua skulle etter planen funnet sted 7. juni 2005, til 100-årsmarkeringen av unionsoppløsningen, men ble flyttet til 10. juni 2005 slik at de norske og svenske kongehusene kunne være til stede. Samtidig med innvielsen av den nye brua byttet den gamle navn til Gamle Svinesundsbrua. På svensk heter de «Svinesundsbron» og «Gamla Svinesundsbron».
Dagen etter åpningen gjennomførte Strömstad Löparklubb og Halden Skiklubb «Svinesundsløpet» over Svinesundsbrua, men siden biltrafikken ble satt på 12. juni har brua vært stengt for fotgjengere.
Kostnader og finansiering
Kostnadene for å bygge brua er beregnet til 675 millioner svenske kroner eller 616 millioner norske kroner, og har blitt ferdig nedbetalt 15. mars 2021 ved bruk av bompenger. Svinesundsforbindelsen AS, eiet av Statens vegvesen har som formål å fullfinansiere Norges andel av Svinesundsforbindelsen mellom Norge og Sverige.
Bomstasjonene ved begge broene ble satt i drift den 1. juli 2005. Avgiften for en passering var 20 NOK/22 SEK for kjøretøy i takstgruppe 1 og 100 NOK/109 SEK for kjøretøy i takstgruppe 2. Takstjustering i svenske kroner skjedde første virkedag i måneden basert på den offisielle valutakursen til Norges Bank den siste virkedag måneden før.
Bilister med EasyGo-brikke (for eksempel AutoPASS eller BroBizz) fikk 13 prosent rabatt. Frem til 1. mai 2006 var passeringer fra Norge til Sverige på den gamle broen avgiftsfrie. 1. november 2015 ble de manuelle bomstasjonene tatt ut av drift og erstattet av to automatiske bomportaler på norsk side av grensen.
Bompengeinnkrevingen ble avsluttet den 15. mars 2021 kl. 14.00. De som har AutoPASS-avtale med Svinesundsforbindelsen AS får denne overført til brikkeutstederen SkyttelPASS AS fra 15. april 2021.
Utforming
Brua ble utformet av Lund & Slaatto Arkitekter AS i Oslo i samarbeid med Dr. ing. Aas-Jacobsen AS Oslo og AB Jacobson & Widmark Ing. Solna, Sverige.
Om den nye konstruksjonen
Tilfartsbruene er bygd som en bjelkebru hvor overbygningen er understøttet av totalt fem pilarer. Overbygningen består av to elleve meter brede stålkasser som er bundet til hverandre med tverrbærere. Brubanene er bygd i stål i Tyskland.
I bruans midtre del er overbygningen opphengt i betongbuen via vertikale kabler, som igjen er festet til horisontale stivere mellom kjørebanene. I tillegg er brubanen koblet direkte mot buen på begge sider, for å oppnå sidestabilitet.
I de vertikale kablene, som bærer brubanen, er det festet noen sensorer som måler dynamiske spenninger og krefter i konstruksjonen.
Selve buen er hul innvendig. Der er gjennomgående innvendige trapper i hele buen. I tillegg er det luker direkte inn mot stålkassene som bærer kjørebanene. Dette er gjort for at en skal kunne gjennomføre nødvendige inspeksjoner av broen. I tillegg er det installert egne avfuktingsanlegg for å hindre korrosjon.
Byggemetode
Buen er solid festet til grunnen på begge sider. På nordre delen var fjellet oppsprukket så der måtte en bore hull ned til 12 m dybde for så å tette igjen med betong.
Foreslått navn på broen
Den gamle brua hadde ulike navn på norsk og svensk side, men ble på folkemunne kun kalt henholdsvis «Svinesundbrua» og «Svinesundsbron». I Norge hadde den det offisielle navnet «Brunr. 1-109 Svinesund», mens den i Sverige het «Bro 06 över Idefjorden vid Svinesund (Svinesundsbron) i Strömstad på väg E6».
I god tid før byggestart på den nye brua ble det i 2001 utlyst en navnekonkurranse som resulterte i en lang rekke forslag. Disse ble vurdert av en norsk-svensk komité oppnevnt av fylkesmann Edvard Grimstad i Østfold og landshövding Göte Bernhardsson i Västra Götalands län. I sin tilrådning delte komiteen seg i to, Vikenbroen eller Svinesundbroen, og i sin oppsummering anbefalte Grimstad og Bernhardsson navnet Vikenbroen ut ifra det mandat som var gitt, men la til at alternativet Svinesundbroen/Svinesundsbroen også ville få deres støtte.
Men det var også andre som skulle ha et ord med i laget. Etter lov om stednavn skulle brua gis navn av Statens vegvesen, etter tilråding fra Statens navnekonsulenter og etter at forslaget på norsk side har vært til høring hos Halden kommune, fylkeskommunen og fylkesmannen i Østfold. Prosessen var noenlunde den samme i Sverige, men før Vegvesenet og Vägverket kunne fatte beslutning måtte forslag ut på høring to ganger.
Navnekonsulenttjenesten for Østlandet og Agder-fylkene anbefalte i mai 2002 at den nye brua skulle gis navnet Svinesundsbrua, alternativt Svinesundbrua. Det ble samtidig foreslått at den eksisterende brua skulle gis navnet Gamle Svinesund(s)brua. Statens navnekonsulent pekte spesielt på at det ikke er noe i veien for å bruke dette navnet selv om det nye brustedet ligger ca. 500 meter fra selve sundet.
For å teste ut befolkningens syn, foretok Statens vegvesen i november 2002 en spørreundersøkelse. Den viste at 68 % av et utvalg på 500 personer i Østfold foretrakk Svinesund som geografisk navn på den nye brua. 24 % sluttet seg til forslaget om ”Vikenbrua”.
De avsluttende vurderingen dreide seg om:
Vegvesenet mente ved den endelige høringen at det var god grunn til å bruke betegnelsen ”Gamle” på den gamle fremfor ”Nye” på den nye. Dette sluttet også fylkeskommunen og Halden kommune seg til sammen med navnekonsulentene. I mars 2004 bestemte vegsjefene Sidsel Sandelien og Per Erik Winberg de nye navnene Svinesundsbrua/Svinesundsbron og Gamle Svinesundbrua/Gamla Svinesundsbron skulle gjelde fra 7. juni 2005 da den nye brua etter planene skulle åpnes.
Vestiberiske språk
Vestiberiske språk er en gren av den romanske språkgruppen som inkluderer spansk, jødespansk, asturiansk, leonesisk, aragonesisk, mirandesisk, galisisk og portugisisk. De som har et av disse språkene som morsmål hevder stort sett at de kan lære å lese de andre språkene i denne språkgruppen ved å kun øve seg, uten å måtte studere grammatikken. Tospråklighet er vanlig langs språkgrensene i denne språkgruppen.
Adélie Land
Adélie Land (fransk: Terre-Adélie) er det franske kravområdet i Antarktika.
Geografi
Området er stort sett ubebodd, bortsett fra forskerne på Dumont-d’Urville-stasjonen og forvaltes direkte fra Frankrike som en del av De franske sørterritorier (T.A.A.F.).
Historie
Området ble oppdaget 21. januar 1840 av franskmannen Jules Dumont d'Urville som oppkalte området etter sin hustru. I 1912 ble Adélie Land-meteoritten oppdaget under en ekspedisjon av Frank Bickerton som det første meteorittfunn i Antarktis.
Orlando Innamorato
Orlando Innamorato (Den forelskede Orlando) er et episk dikt skrevet av den italienske renessanseforfatteren Matteo Maria Boiardo. Diktet er skrevet ottave rime, en italiensk verseform bestående av en jambisk strofe i femtakt på åtte rader, totalt på 68 cantoer og en halv, og skrevet i et alderdommelig pittoresk og dialektpreget italiensk.
Boiardo begynte på diktet da han var rundt 38 år gammel, men avbrøt skriving midt i tredje boks niende sang på grunn av den venetianske krigen. Der hvor Boiardo avbryter skriving er det en berømt strofe hvor han uttrykker sin fortvilelse over at franskmennene har rykket inn i Italia med en hær. Han fortsatte skrivingen senere og fram til 1486, men diktet ble aldri endelig fullført.
Orlando Innamorato er en romanse som handler om reisene til den heroiske ridderen Orlando (en italiensk parafrase over den tilsvarende franske Roland). Emnet er i stor grad lånt fra franske heltesagn og de arturiske legender, men Boiardo la til en overbygning fra eget hode. Som handlingsgang er det ikke spunnet rundt en enkeltstående sentral handling, men den innviklete labyrint av utspekulerte av utstuderte episoder er tilsynelatende lenket sammen, først med søken etter den vakre Angelica av den kjærlighetshungrende Orlando og andre forelskete riddere, deretter med forsvaret av Albracca av Angelicas far, kongen av Cathay, det vil si Kina, mot de beleirede tatarer, og endelig med maurernes beleiring av Paris og deres kamper mot Karl den stores hær.
Orlando er den vandrende ridder som lever og dør for sin kjærlighet og kjærlighetssorg. Kvinner med harde hjerter volder dem store anstrengelser. Orlandos store flamme Angelica har drukket av en forhekset kilde og blir forelsket i hans rival, men om Boiardo hadde tenkt at Angelica skulle bøye av og finne tilbake til Orlandos armer er uvisst da diktet ikke kommer til denne eventuelle vendingen.
Til tross for diktverkets uferdige tilstand og noen mangler i verseføttene er Boiardos Orlando Innamorato betraktet som et enestående kunstverk som gir ekko av poetens brennende hengivenhet for Kjærlighet og Lojalitet, og som sprer varme og lys gjennom årene der hvor de samme årene har etterlatt andre legender fargeløse og kalde.
Francesco Bernis omkalfatring av L'Orlando skjedde i 1542.
Pleiku lufthavn
Cam Ranh lufthavn er en flyplass som ligger i Pleiku, provins Gia Lai i Vietnam. Flyplassen ble offisielt åpnet 18. mai 2004 og kan betjene 1 500 000 passasjerer i året.
The Devonsville Terror
Handling
Dr. Warley er en landsbylege som på fritiden etterforsker historien om forbannelsen som ble kastet over den lille byen Devonsville i New England for 300 år siden. Forbannelsen har sitt utgangspunkt i brenningen av tre hekser i byen i 1683, hvorpå den ene heksa kaster ut forbannelsen mens hun blir brent på bålet. 300 år senere kommer tre selvstendige kvinner flyttende inn til byen, noe som provoserer store deler av den fordomsfulle mannlige delen av byens innbyggere. Det blir ikke bedre av at den ene av kvinnene, Jenny, begynner å vise interesse for byens hemmelighet. Det viser seg senere at hun er en reinkarnasjon av heksa fra fortiden.
FC Oțelul Galați
FC Oțelul Galați (uttales IPA: [oˈt͡selul ɡaˈlat͡sʲ]) er en rumensk fotballklubb som holder til i Galați. De spiller for tiden i Liga III.
Terje Grøstad
Terje Grøstad (født 16. desember 1925 i Drammen, død 10. juli 2011 i Flatdal) var en norsk grafiker fra Seljord i Telemark.
Faren var bokhandler, og Terje Grøstad vokste opp i Drammen. Familien bosatte seg i Oslo i 1945. Samme år ble Grøstad elev ved Statens Håndverks- og Kunstindustriskole under Karl Høgberg. Fra 1946 til 1947 var han elev ved Bjarne Engebrets Malerskole. Fra 1947 til 1950 var han elev av professor Per Krohg ved Statens kunstakademi.
I 1950 giftet han seg med Synnøve Svartdal og de bosatte seg i Flatdal. Grøstad har også hatt atelier på Aunevik i Lyngdal. Kunsten hans er i første rekke knyttet til landskapet i Telemark og ved Lista, men han er også kjent som kirkekunstner, både med grafikk og glassmaleri.
Terje Grøstad har hatt en rekke separatutstillinger og deltatt i mange kollektivutstillinger. Han har illustrert bøker og laget utsmykkinger til kirker over hele landet. Han er blant annet representert i Nasjonalgalleriet, Riksgalleriet, Stockholm Nationalmuseum og Oregon State University.
I 2007 utgav Grøstad sammen med Eyvind Skeie og bokdesigneren Klaus Erik Krogh bokverket Vann av klippen, en illustrert tekstsamling med rundt 400 bønner og meditasjoner av Skeie. Han mottok Telemark fylkeskommunes kulturpris 2001 sammen med Erlend Grøstad.
Škoda Fabia
Škoda Fabia er en bilmodell fra den tsjekkiske bilprodusenten Škoda, som eies av den tyske bilprodusenten Volkswagen. Modellen kommer som kombikupé og stasjonsvogn. Den er bygget på plattformen til SEAT Ibiza og Volkswagen Polo.
Standardustyr (per februar 2009):
Margaret Molesworth
Molesworth vant den første singlefinalen for damer i Grand Slam-turneringen Australasiatiske mesterskapet i 1922. Hun beseiret Esna Boyd med 6-3, 10-8 i finalen som ble spilt på gressbanen på Warehousemen´s Cricket Club i Albert Park i Melbourne. Hun vant også turneringen i 1923, i finalen møtte hun også denne gang Esna Boyd som hun beseiret med 6-1, 7-5.
Škoda Fabia
kollisjonsputer, elektronisk antispinn- og antisladdsystem (ESP), lyktespylere, varmeseter, manuelt klimaanlegg med AC, hanskerom med kjølefunksjon, kjørecomputer, utetemperaturmåler, integrert radio/CD, elektrisk drevne speil, og vinduer foran, høydejusterbart førersete, 2-veis justering av ratt, fjernbetjent sentrallås, rails.
Margaret Molesworth
Drøyt ti år senere, i 1934 spilte hun i singlefinalen i det australske mesterskapet, men hun tapte til Joan Hartigan med 1-6, 4-6. Men hun vant doubleturneringen samme år sammen med Emily Hood Westacott. Det var forøvrig deres tredje doubletittel. De vant også i 1930 og 1933.
Nova Hartz
Nova Hartz er en kommune i delstaten Rio Grande do Sul i sørregionen av Brasil.
Skjesvatnet
Innsjøen er regulert som magasin for kraftverkene Bjordalen og Hjartdøla, og vannføringen fra Skjesvatnet blir overført til Breivatn via utløpstunnelen fra Bjordalen kraftverk. Elva Heiåi i vest er overført til Skjesvatnet gjennom en to kilometer lang overføringstunnel.
Joseph McCormick
Joseph «Joe» Wallace McCormick (født 12. august 1894 i Buckingham i Quebec, død 14. juni 1958) var en amerikansk ishockeyspiller som deltok i de olympiske leker 1920 i Antwerpen.
McCormick vant en olympisk sølvmedalje i ishockey under sommer-OL 1920 i Antwerpen. Til tross for at han var født i Canada, var han med på det amerikanske laget som kom på andreplass i ishockeyturneringen bak nettopp Canada. USA spilte fire kamper i turneringen, i første kampen beseiret de Sveits med 29-0 og i neste kamp tapte de 0-2 til Canada. Canada vant siden gullfinalen. USA fikk sølv via seier mot Sverige med 7-0 og 16-0 over Tsjekkoslovakia. Ishockeyturneringen i Antwerpen var også det første verdensmesterskapet i ishockey.
Liédson
Liédson da Silva Muniz (født 17. desember 1977 i Cairu i Brasil) er en portugisisk profesjonell fotballspiller som spiller for den brasilianske fotballklubben Corinthians. Han spiller i angrep, og er også en del av. Líedson har spilt for flere andre klubber i sin karriere, blant annet Flamengo og Coritiba fra Brasil samt Sporting Lisboa fra Portugal.
Han ble tatt ut til Fotball-VM 2010 i Sør-Afrika.
Slaget ved Florvåg
Slaget ved Florvåg eller Florvågslaget var et stort sjøslag utkjempet 3. april 1194 utenfor Florvåg på Askøy. Motstanderne var Kong Sverre og «Øyskjeggene» (opprørere organisert på Orknøyene), ledet av blant andre Olav Jarlsmåg, svoger av Orknøy-jarlen Harald Maddadsson. Nærmere 2000 mann falt, deriblant øyskjeggenes kongsemne Sigurd Magnusson og Olav Jarlsmåg. Store verdier gikk tapt. Kong Sverre gikk seirende ut av striden. Øyskjeggenes flåte (Orknøyflåten) ble nesten utslettet etter dette slaget.
Fürstenried West undergrunnsstasjon
Fürstenried West er en undergrunnsstasjon på Münchens undergrunnsbanenettverk. Det er endestasjon for linjen U3. Stasjonen ligger ved Münchens bygrense i sørvest.
Nova Palma
Nova Palma er en kommune i delstaten Rio Grande do Sul i sørregionen av Brasil.
Baebia (gens)
Praenomina
Baebia-slekten brukte praenominaene Quintus, Gnaeus, Marcus, Lucius, Gaius og Aulus.
Grener og Cognomina
Cognomen som bæres av medlemmer av Baebia-slekten, er Dives, Herennius, Sulca og Tamphilus. Det siste av disse er det eneste cognomn som er brukt på mynt, og da stavet Tampilus. Alle konsulene og de fleste pretorene i denne slekten tilhørte denne familiegrenen.
Alnabanen
Alnabanen er en 5,2 km lang jernbanestrekning for godstrafikk mellom Alnabruterminalen og Grefsen i Oslo. Linjen ble åpnet i 1901 for å gjøre det mulig for tog å kjøre direkte fra Gjøvikbanen (og dermed Bergensbanen) til Hovedbanen eller toggården på Alnabru. Banen har aldri hatt noen regulære stasjoner, men har en rekke side- og industrispor til diverse bedrifter i området langs linjen. En del scener fra filmen Olsenbanden og Dynamitt-Harry på sporet fra 1977 er innspilt langs denne linjen. Per i dag er det lite trafikk igjen på Alnabanen og kun fire til åtte godstog kjører på linjen daglig.
Spørsmål om passasjertrafikk
Det har tidligere blitt vurdert å ha passasjertrafikk på strekningen, spesielt i årene opp mot 2010 ble dette vurdert flere ganger, men hvor man landet på at man ikke ønsket dette. Blant annet konkluderte Jernbaneverket med at de ikke ville teste en slik mulighet, mens NSB sa at de ikke hadde nok ledig materiell til å sette inn. Under Fastsettelse av program for planarbeidet til Lørenbanen i 2009 kom det fram at: «Jernbaneverket er positive til prosjektet, som et godt alternativ til persontrafikk på Alnabanen. Persontrafikk på Alnabanen ble utredet i 2006, og konklusjonen var at investeringene var altfor høye i forhold til et svært usikkert trafikkgrunnlag. Konklusjonen ble støttet av Storting og departement.» En så langt siste rapport ble lagt frem i 2011 av Ruter, som sa : «Persontrafikk på Alnabanen vil gi lav trafikantnytte og ikke være samfunnsøkonomisk lønnsomt» og «På den annen side bør tiltak for å styrke forbindelsen mellom områdene langs Ring 3 og Groruddalen og Nedre Romerike fortsatt være aktuelt. Viktige tiltak i denne sammenhengen metrostasjon – alt som tatt opp eller skissert i K2010 - er:
Lørenbanen ble så bygget. Denne åpnet i 2016, og trafikkerer den samme strekningen fra Storo via Sinsen mot Økern og derfra videre opp Groruddalen.
Nidarvoll skole
Historie
Skolen er den eldste i denne delen av Trondheim. Fram til 1969 var skolen en av de største i Trondheim. Dette året ble den nye Nardo skole åpnet, noe som gjorde at det ble færre elever som soknet til Nidarvoll skole.
Ormen Lange-feltet
Ormen Lange-feltet er det nest største gassfeltet som er påvist og satt i drift utenfor norskekysten på norsk kontinentalsokkel. Feltet ligger omtrent 120 km nordvest for Kristiansund, like utenfor kanten av Storeggaraset i Norskehavet. Vanndybden er mellom 800 meter og 1,100 meter, utstrekningen er 40 km, nord-sør, og 8 kilometer øst-vest. Reservoaret ligger nesten 3,000 meter under sjøbunnen. Påvist forekomst er minst 397 milliarder kubikkmeter naturgass. Så langt er det bare Trollfeltet som er større i norsk sektor.
Gassfeltet ble funnet i 1997 etter utdeling av lisenser i den 15. konsesjonsrunde i 1996.
De naturgitte forhold er ekstreme med mye vind, bølger og havstrømmer. Det er også kraftige undervannsstrømmer, og det er minusgrader (celsius) i vannet ved sjøbunnen. Sjøbunnen er ekstremt ujevn på grunn av ras. Alt dette innebærer store teknologiske utfordringer. Storeggarasene som gikk for 7 000 til cirka 30 000 år siden har blitt undersøkt. Konklusjonen er at risikoen for nye ras er meget liten.
Totalt investeringsestimat er på 107 milliarder (2008). Det blir ikke benyttet overflateplattformer. Brønnhoder på sjøbunnen blir ved hjelp av rørledninger knyttet direkte til prosesseringsanleggene på Nyhamna på Gossa i Møre og Romsdal. Fra Nyhamna eksporteres gassen til Easington i England via en 1 300 kilometer lang rørledning. Røret har en innvendig diameter på 1,06 meter. Produksjonen startet i oktober i 2007. Dagsproduksjonen vil bli 70 millioner kubikkmeter.
Grunnkretser i Lillestrøm kommune
Grunnkretser i Lillestrøm kommune er delområder og grunnkretser som seksjonerer Lillestrøm kommune, Viken, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Ormen Lange-feltet
Ormen Lange Fase 2 omfatter framtidig kompresjon, flere brønnrammer og produksjonsbrønner.
Flere selskaper er medeiere i Ormen Lange-feltet:
A/S Norske Shell er driftsoperatør, mens Norsk Hydro var operatør og ansvarlig for planlegging- og utbyggingsfasen av Ormen Lange. Aker Solutions Engineering designet landanlegget i perioden 2003-2007, mens Aker Kværner (Aker Kværner Stord) var hovedkontraktør for selve byggingen av landanlegget på Aukra. Anlegget ble åpnet av Kong Harald V på Aukra den 6. oktober 2007.
Gassreservoaret ligger i østlige del av Mørebassenget og består av sand som ble avsatt i seineste krittiden. Sanden tilhører Jorsalfarformasjonen og ble avsatt i undersjøiske vifter fra turbidittstrømmer. Reservoaret inneholder 375 milliarder standardkubikkmeter gass og 22 millioner standardkubikkmeter kondensat.
Foreningen for spanske språkakademier
Foreningen for spanske språkakademier (spansk: Asociación de Academias de la Lengua Española) ble opprettet i Mexico i 1951 og representerer unionen av alle de forskjellige språkakademiene i den spansktalende verden.
Vest-Falkland
Vest-Falkland (engelsk: West Falkland, spansk: Isla Gran Malvina) er den nest største av Falklandsøyene i Sør-Atlanteren med et areal på 4 532 km². Falklandssundet adskiller øya fra den om lag 50 % større Øst-Falkland. Tilsammen utgjør de to hovedøyene over 90 % av Falklandsøyenes landareal.
Demografi
Øya har få fastboende, spredt på flere små bosetninger langs kysten. Folketallet sank fra 265 i 1986 til 127 i 2006. De største bosetningene er Port Howard og Fox Bay på østkysten og Hill Cove innenfor Saunders Island på nordkysten. Sauehold er den viktigste næringen på øya, men turistnæringen er økende og kan bidra til å stabilisere eller øke antallet fastboende.
En fergeforbindelse mellom de to hovedøyene ble opprettet i november 2008, der MS «Concordia Bay» frakter passasjerer, biler og gods på strekningen Port Howard–New Haven.
Geografi
Vestkysten av Vest-Falkland har i likhet med mange av de andre øyene i øygruppen en innskåret kyst full av bukter og fjorder, med loddrette klipper på over 500 meter. En rekke øyer, mange med et rikt fugleliv, ligger vest og nord for Vest-Falkland, blant andre Weddell Island, Beaver Island, New Island, West Point Island, Carcass Island, Saunders Island, Keppel Island, Pebble Island og Jason Islands.
Terrenget er kupert og hever seg mot øst, der fjellkjeden Hornby Hills strekker seg parallelt med Falklandssundet. Nyere undersøkelser har vist at Mount Adam med sine 700 moh. er det høyeste fjellet på øya; tidligere var Mount Robinson med sin 695 moh. ansett for å være høyest.
Fauna
Elefantsel trekker op på strendene på vestkysten. Sjøørret går opp i flere av elvene på Vest-Falkland, blant annet i Warrah River, oppkalt etter den utryddete falklandsulven (Warrah).
Historie
Kaptein John Strong ombord i «Welfare» foretok den første dokumenterte ilandstigningen på Vest-Falkland den 29. januar 1690 i nærheten av Port Howard ved Falklandssundet. Det skulle imidlertid gå lang tid før det ble noen fast bosetning på øya, Falklandsøyenes eldste bosetninger ble etablert på Øst-Falkland og enkelte av de mindre øyene i vest. I 1867 var det ingen fast bosetning på øya, og myndighetene tilbød derfor leie av beitemark på gunstige vilkår. Året etter var alt dette arealet blitt bygslet.
Under Falklandskrigen i 1982 ble Fox Bay, Port Howard og Pebble Island okkupert av argentinske styrker og var utsatt for luftangrep og bombing fra britene.
Borgenveien
Borgenveien eller Borgenvegen finnes flere steder:
Utvidelseskort
Et utvidelseskort er et kretskort som kan monteres i en datamaskin for å gi den utvidet kapasitet eller ekstra funksjonalitet. Eksempler på utvidelseskort er grafikkort, lydkort og nettverkskort. Selv om slik funksjonalitet nå ofte er innebygget i hovedkortet, er det fortsatt et marked for utvidelseskort. Et alternativ til utvidelseskort kan være eksterne enheter som kobles til datamaskinen vi USB eller liknende. Utvidelseskort har ofte kontakter som stikker ut på utsiden av datamaskinen, men dette gjelder ikke for alle typer utvidelseskort.
Standarder
For at et utvidelseskort skal kunne benyttes i en datamaskin må begge benytte samme standard som definerer den fysiske kontakten og hvordan kommunikasjonen mellom utvidelseskortet og datamaskinen forøvrig foregår. Forskjellige plattformer har forskjellige standarder og nye standarder med bedre ytelse og funksjonalitet kan gradvis erstatte eldre standarder.
Typer utvidelseskort
Listen er ikke komplett.
Solbakk helleristninger
Solbakk helleristninger ligger i Strand kommune i Rogaland og ble oppdaget i 1923. Ristningene ligger i Kuvika på gården Nag. Feltet består av 40 figurer, de fleste har båt og ring motiv. Figurene er ganske dypt hugget. Feltet har blitt tidfestet til bronsealderen. Det finnes to forskjellige båttyper i feltet. Det kan tyde på at feltet har blitt brukt i flere hundre år.
Tyding
Helleristningene blir tolket som hellige symbol eller gjenskaping av hellige handlinger. Alle ringene som er hugget inn tolkes som et symbol på solen, det kan være for å påkalle solen eller for at solkraften skal være til det beste for menneskene. Båtene har også en viktig symbolverdi da de spilte en viktig rolle når det gjaldt fangst og fiske. Båten var også et viktig fremkomstmiddel.
Madagaskar under Sommer-OL 1964
Madagaskar under Sommer-OL 1964. Tre sportsutøvere fra Madagaskar deltok under Sommer-OL 1964 i Tokyo. Det var første gangen Madagaskar deltok i et OL, de vant ikke noen medaljer.
Sapporo Dome
Sapporo Dome er et innendørs fotball- og baseballstadion i Sapporo i Japan som brukes av Consadole Sapporo og Hokkaido Nippon-Ham Fighters. Hallen har en kapasitet på 41 000 tilskuere til fotball og 53 845 til konserter.
Ramiz Alia
Ramiz Alia (født 18. oktober 1925, død 7. oktober 2011) ) var leder av det kommunistiske Albania fra 1985 til 1991 og president i republikken Albania fra 1991 til 1992. Enver Hoxha utpakte ham som sin etterfølger, og han overtok makten etter Hoxas død i 1985. I 1992 ble han arrestert, mistenkt for å ha drevet med korrupsjon. To år senere ble han dømt til åtte års fengsel for maktmisbruk, underslag av offentlige midler og for å ha krenket grunnleggende menneskerettigheter.
Emil Constantinescu
Emil Constantinescu (født 19. november 1939 i Tighina som nå ligger i Moldova) var Romanias president i perioden 1996–2000.
Ved presidentvalget i 1992 tapte han for Ion Iliescu. Ved presidentvalget i 1996 vant han over Ion Iliescu. I 1997 gjenopprettet han Mikael av Romanias statsborgerskap.
Constantinescu ble i 1999 tildelt storkors av St. Olavs orden.
Det norske kongeparet var på tre dagers offisielt besøk hos Constantinescu i Romania i februar 1999.